એટલું જ નહીં પરંતુ પોતાના પિતા અને પ્રથમ પ્રધાનમંત્રી જવાહરલાલ નહેરુના જીવનની સંધ્યા ટાણે (ચીન સાથેના યુદ્ધમાં ઘોર પરાજ્ય બાદ) કોંગ્રેસ પક્ષમાં વકરી ઊઠેલ જૂથબંધી તથા પ્રાદેશિક સૂબાગીરીની જોહુકમી સાથે તેમણે નહેરુજીની લાચારી અને પરવશતાને જોયા હોવાથી સત્તા પ્રાપ્તિ તથા સત્તા જાળવણી માટેના જરૂરી તમામ રાજકીય દાવપેચો નિષ્ણાત શતરંજ ખેલાડીની કુશળતાથી ખેલી બતાવ્યાં, એટલું જ નહીં, સફળતા અને નિષ્ફળતા, વિજય અને પરાજયની ક્ષણોમાં મનોસ્વસ્થતાને અકબંધ રખી એક સાચા કર્મયોગી તરીકે પોતાની પ્રાસંગિક ભૂમિકાઓ ખૂબ જ નિષ્ઠાથી અદા કરી બતાવી હતી.